Nu sunt dovezi că noul coronavirus îşi pierde din putere, spune OMS. Explicațiile experților.
Experţi ai
Organizaţiei Mondiale a Sănătăţii nu sunt de acord cu afirmațiile medicului Italian. OMS şi o
serie de alţi oameni de ştiinţă au spus luni că nu există dovezi care să
susţină faptul că noul coronavirus şi-a pierdut din putere, scrie Reuters. În plus, nu
există date care să arate că Covid-19 s-a schimbat semnificativ.
Profesorul Alberto Zangrillo, şeful serviciului
de terapie intensivă de la Spitalului San Raffaele din Lombardia, care a dus
greul epidemiei de Covid-19 din Italia, a spus duminică pentru televiziunea de
stat că noul coronavirus "nu mai există din punct de vedere clinic“.Însă, e contrazis de mai mulți experți și OMS. Epidemiologul
OMS Maria Van Kerkhove, dar şi alţi experţi în virusuri şi boli infecţioase, susțin
că afirmaţiile lui Zangrillo nu pot fi dovedite științific. Nu există date care
să arate că noul coronavirus s-a schimbat semnificativ, fie ca mod de
transmitere, fie în ceea ce priveşte severitatea bolii pe care o provoacă, au
spus ei."În ceea ce priveşte transmisibilitatea, aceasta
nu s-a schimbat. Și nici din punct de vedere al gravităţii nu s-a schimbat“, a spus Van Kerkhove reporterilor.Nu este neobişnuit ca viruşii să aibă mutaţii şi să se adapteze pe măsură ce se răspândesc, iar dezbaterea de luni evidenţiază modul în care oamenii de ştiinţă monitorizează şi urmăresc noul coronavirus.